jkorsvik/nowiki_second_scrape_merged huggingface dataset:
Henry Whitfield

Henry Lewis Whitfield (1868–1927) var en amerikansk politiker og skolemann. Han var guvernør i delstaten Mississippi fra 1924 til han døde av kreft i 1927. Han tilhørte Det demokratiske parti.


== Liv og virke ==
Han ble født på landsbygda i Mississippi, der faren var prest. Farsslekten Whitfield kom fra England. Den har blitt hevdet å ha en forbindelse til den dansk-norske slekten Huitfeldt.Han tok lærerutdannelse ved det baptistiske Mississippi College, og han studerte også jus som privatist. Han var delstatens skoleinspektør fra 1898 til 1907, rektor ved delstatens høyere yrkesskole for kvinner fra 1907 til 1920 og inspektør ved en landbruksskole fra 1920 til 1923.Whitfield vant demokratenes guvernørnominasjon i 1923 og ble valgt til guvernør uten motkandidat. Han forstod seg selv som uavhengig. Han sørget i sin guvernørperiode for å balansere delstatens inntekter og utgifter, og reformerte skattesystemet. Han økte drivstoffavgiftene for å bruke inntektene til å bygge ut veinettet. Han stilte seg også bak tiltak i jordbruket og reformer av skoleverket og det psykiske helsevernet.Whitfield ble operert for kreft i 1926, men fikk et tilbakefall og døde i mars 1927, mens han ennå satt som guvernør. Han etterlot seg kone og fire barn.


== Referanser ==
Howie Pyro

Howie Pyro (opprinnelig Howard Kusten, født 28. juni 1960 i Queens i New York City i USA, død 4. mai 2022 i Los Angeles i California) var en amerikansk bassist og gitarist. Han var et grunnleggende medlem av The Blessed, Freaks, D Generation og PCP Highway. Pyro var også bassist i Danzig i perioden 2000–2003.


== Biografi ==
Pyro var en DJ på Green Door-partyer. Han var vert for Intoxica Radio with Howie Pyro, et internetradioshow der han spilte «50s and 60s rock and roll, psycho surf, garage, rockabilly, hillbilly horrors, voodoo r & b, insane instrumentals, religious nuts, and teenage hell music.» Pyro var venn med Sid Vicious og var en av de siste som så denne tidligere Sex Pistols-bassisten i live; Pyro var til stede den natten Sid Vicious døde av en overdose heroin.I desember 2021 ble det kjent at Pyro kjempet for livet etter en levertransplantasjon. Hans venn Jesse Malin (fra D Generation) tillyste en konsert for Pyro i januar 2022 der alle inntekter skulle gå til Pyros utgifter til medisiner og livsopphold for ett år mens han gjenoppbygde sin helse. Det var også andre slike konserter til samme formål. Han døde den 4. mai 2022 av covid-19-relatert lungebetennelse som kom på mens han fortsatt var svekket etter operasjonen.


== Diskografi ==


=== Med The Blessed ===
1979: Deep Frenzy / American Bandstand


=== Med Freaks ===
1988: Pippi Skelter: A Rock Opera in Five Movements
1988: Potter's Field (EP)
1989: In Sensurround
1990: «Freakout Song» (singel)


=== Med Action Swingers ===
1992: More Fast Numbers


=== Med D Generation ===
1993: «No Way Out» (singel)
1993: «Wasted Years» (singel)
1994: «No God»/«Degenerated» (singel)
1994: D Generation (album)
1996: No Lunch (album)
1996: «She Stands There» (singel)
1997: «Capital Offender» (singel)
1998: «Prohibition» (EP)
1998: «Helpless» (singel)
1999: Through The Darkness (album)
2016: Nothing Is Anywhere (album)


=== Med Joey Ramone ===
2002: Christmas Spirit... In My House (album)


=== Med Genesis P. Orridge / Splinter Test ===
1997: Electric Newspaper: Issue Four (album)


=== Med Danzig ===
2001: Live on the Black Hand Side (album)
2002: I Luciferi (album)


== Referanser ==


== Eksterne lenker ==
(en) Howie Pyro på Discogs 
(en) Howie Pyro på MusicBrainz 
(en) Howie Pyro på Encyclopaedia Metallum
Nils Fliflet

Nils Fliflet (1838–1907) var en norsk advokat og sorenskriver. Han hadde advokatpraksis på Hamar fra 1865 til 1897, og var sorenskriver i Øvre Telemark 1897-1907.Han var født på Fåberg som sønn av lensmann Gudbrand Fliflet. Også farfaren og broren var lensmenn. Han tok studenteksamen i 1856, og ble cand.jur. i 1862. Etter noen år som fullmektig hos amtmannen på Hamar startet han i 1865 eget sakførerpraksis. I Hamar fungerte han også offentlig oppnevnt forsvarer og som aktor. Mens den faste amtmannen i Hedmark, Ludvig Kyhn, møtte på Stortinget i 1875, var Fliflet fungerende amtmann. På Hamar huskes han også som initiativtaker til byens dramatiske selskap, og som eier av «Fliflet-gården», Torvgaten 102.Sønnene Arne og Gunnvald Fliflet ble advokater, sønnen Andreas Vilhelm Fliflet ble prest, Ivar Fliflet ble skribent og regnskapsfører, og dattera Elise Fliflet var lærer, Høyre-politiker og motstandskvinne. Oversetteren Albert Lange Fliflet var sønn av Andreas.


== Referanser ==
Benjamin Tvervik Solås

Benjamin Solås (født 22. desember 1994) er ansvarlig redaktør i lokalradioen Radio 3 Bodø. Kanalen er Bodøs eldste nåværende mediebedrift og den største lokalradioen i Bodø.
Solås er født og oppvokst i Bodø og har jobbet i lokalradioen siden 2014. Han har vært ansvarlig redaktør siden 2018.Benjamin Solås er utdannet ved journalistutdanningen på Nord universitet hvor han studerte mellom 2014-2017.


== Referanser ==
Jan Erik Pedersen (født 1942)

Jan Pedersen (født 1942 i Oslo) er en norsk redaktør og programleder i radiokanalen Radio Kos. På 1960-tallet kjent som predikant sammen med Aage Samuelsen.


== Biografi ==
Jan Erik Andersen ble født 9. august 1942 i Oslo. Hans mor var Evelyn Andersen og faren en «ukjent tysker». Som barn bodde han på Orkerød barnehjem trolig fra 1945 til 1948, da han ble adoptert av ekteparet Kirsten og Kristian Pedersen i Drammen og fikk familienavnet Pedersen. Barne- og ungdomstid i Drammen var preget av å være stemplet som tyskerunge. Pedersen var aktiv innenfor kroppsbygging og deltok i konkurransen Mr. Norway på 1960-tallet. Han giftet seg med Olga Maria Hommeland fra Sandnes i 1970 og flyttet da til Lura i Sandnes.


== Predikanten ==
Jan Pedersen ble frelst på et Maran Ata-møte i Drammen på midten av 1960-tallet og slo seg så sammen med Aage Samuelsen. Da Samuelsen brøt med Maran Ata og startet «Vekkeropet Maran Ata», fulgte Jan Pedersen ham. Han ble av andre betegnet som Samuelsens høyre hånd. Jan Pedersen tok iblant ordet selv, og slik begynte søndagsmøtene på Torvet i Stavanger, som han holdt  på med i elleve år. Hver søndag samlet hundrevis av skuelystne seg for å se den utradisjonelle predikanten. Olav Nilsen uttalte at «Jan Pedersen samlet flere tilskuere på Torvet enn vi gjør på Viking-kampene!»


== Stemmen i Radio Kos ==
Jan Pedersen så muligheten til å nå ut til flere dersom han brukte radio til å formidle budskap. I samarbeid med Rolf Pedersen startet han sendinger på  Siddis radio fra 1982. Det var Rolf og Jan Pedersen som brøt NRKs  radiokringkastingsmonopol. Jan Pedersen så på NRKs kringkastingsmonopol som et angrep på folks religion- og trosfrihet. Piratsendingene med programmet «Vekkeropet Maranata» i Siddis radio var noe helt annet enn andakten i NRK. Jan Pedersen jobbet i Siddis Radio fra 1982 til 1988. I denne perioden hadde han et program som heter Lett på Tråden! Konseptet var at damene som ringte inn skulle være nettopp det - lett på tråden. Programmet var svært humoristisk, og i 1985 var det med som innslag i Stavangers russetog under fanen "Lett på tråden med Jan Pedersen".   
I 1988 startet Jan Pedersen lokalradiokanalen Radio Kos i Stavanger og ble en populær lokalradiokanal. Jan Pedersen var blant annet programleder for programmet Gjemt men ikke glemt hvor han spilte plater som ikke lenger ble spilt på NRK. For mange er Jan Pedersen kjent som stemmen i Radio Kos.


== Jødisk familie ==
I 2021 tok Jan Pedersen DNA-test som viste at han ikke var tyskerunge likevel, men halvt askenasisk jødisk.  Gjennom omfattende slektsforskning fant han ut at hans biologiske far er en av  de to norsk-jødiske brødrene Hermann David Dickman eller Sigurd Dickman. Jan Pedersen er nevø til forfatteren Elsa Dickman.


== Utgivelser ==
1979 - JAN PEDERSEN synger Åge Samuelsens sanger. (LP)


== Referanser ==
Gustavo Petro

Gustavo Francisco Petro Urrego (født 19. april 1960) er en colombiansk økonom, politiker, tidligere geriljasoldat og senator av italiensk avstamning som fra 7. august 2022 er president i Colombia etter å ha beseiret Rodolfo Hernández Suárez i den andre runden av presidentvalget 19. juni 2022. Dette var første gang landet valgte en president fra venstresiden. Petro var tidligere ordfører i hovedstaden Bogotá.17 år gammel ble han med i geriljagruppen «19. april-bevegelsen» som senere ble til partiet M-19 Demokratialliansen. Han ble valgt inn i parlamentet for dette partiet i 1991. Fra 2006 var han senator for det venstreorienterte partiet Polo Democrático Alternativo (PDA). I 2009 trakk han seg for å stille til presidentvalget i 2010 hvor han endte på fjerdeplass.På grunn av ideologiske uoverensstemmelser med PDA grunnla han Humane Colombia for å stille som ordførerkandidat i hovedstaden Bogotá. Han ble valgt 30. oktober 2011 og ble innsatt 1. januar 2012. Han stilte som presidentkandidat ved valget i 2018 og fikk over 25% av stemmene, men tapte i andre valgomgang. I 2022 stilte han til valg for partiet Unión Patriótica (UP) og vant med over 80% av stemmene.


== Referanser ==


== Eksterne lenker ==
(es) Offisielt nettsted 
(en) Gustavo Petro – kategori av bilder, video eller lyd på Commons
Bjerkås naturreservat

Bjerkås naturreservat i Asker kommune ble opprettet 27. august 2008. Det ligger ved Bjerkås mellom Vollen og Slemmestad.

Formålet med naturreservatet er å bevare et større helhetlig, egenartet område med flere nasjonalt sjeldne naturtyper som er representative for kambrosilurlandskapet i indre Oslofjord. Reservatet består av to kalkrygger, en isdam og to mindre jorder som danner en naturlig enhet. Området er svært artsrikt, og Norges største kjente forekomst av planten ertevikke finnes her. Alm-lindeskogen inneholder flere rødlistede sopparter.


== Referanser ==
Trinidad og Tobago under VM i svømmesport 2022

Trinidad og Tobago deltar under VM i svømmesport 2022 i Budapest i Ungarn fra 18. juni til 3. juli 2022.


== Svømming ==
Svømmere fra Trinidad og Tobago kvalifiserte seg i følgende øvelser:


== Referanser ==
Sílvio César Ferreira da Costa

Sílvio César Ferreira da Costa (født 6. mars 1970), kjent som Sílvio, er en brasiliansk tidligere fotballspiller.
Den høyreiste, venstrebeinte spissen Sílvio markerte seg som Bragantinos primære målscorer da den beskjedne klubben fra delstaten São Paulos indre, på tampen av 1980-tallet klatret fra brasiliansk seriefotballs andre nivå til å hevde seg i toppsjiktet av brasiliansk fotball på starten av 1990-tallet.Sílvio fikk befatning med landslagsfotball da Brasils landslagstrener Paulo Roberto Falcão hentet ham inn i troppen til Copa América 1991 bare noen dager før turneringen ble sparket i gang, som erstatter for Bebeto som forlot troppen etter uoverenstemmelser med Falcão. Etter et tomålstap mot Colombia fikk Sílvio debuten fra start mot Ecuador i den siste kampen av det innledende gruppespillet. Med seier over Ecuador, beholdt Sílvio plassen på laget til det neste oppgjøret mot Argentina. Det ble tap for Argentina, som endte opp som vinner av turneringen, og Sílvio ble byttet ut underveis for Renato Gaúcho. Sílvio spilte aldri for Brasil igjen.
I 1994 hentet Logroñés ham til spansk Primera División. I hans ene sesong for klubben spilte han fjorten kamper og scoret tre mål uten å oppleve at en eneste av kampene han spilte endte med seier. 1994/95-sesongen endte med nedrykk, og Sílvio returnerte til brasiliansk seriefotball. Resten av karrieren bar preg av en omflakkende tilværelse med hyppige klubbskifter. Han spilte én ytterligere sesong i europeisk fotball med Braga i 1997/98. Fasiten for det portugisiske toppserielaget var ett scoret mål på fire kamper fra start og åtte som innbytter. I 2002/03-sesongen var han toppscorer i den libanesiske toppdivisjonen.


== Referanser ==


== Eksterne lenker ==
(en) Sílvio César Ferreira da Costa – national-football-teams.com 
(en) Sílvio César Ferreira da Costa – Fora De Jogo 
(en) Sílvio César Ferreira da Costa – PlaymakerStats.com 
BDFutbol
EM i vektløfting 2022

EM i vektløfting 2022 ble arrangert i Tirana i Albania fra 28. mai til 5. juni 2022.


== Medaljevinnere ==


=== Menn ===


=== Kvinner ===


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Nayef Aguerd

Nayef Aguerd (født 30. mars 1996) er en marokkansk fotballspiller som spiller for den engelske klubben West Ham.


== Landslaget ==
Han ble tatt ut i Marokkos tropp til VM i fotball 2022 i Qatar.


== Referanser ==


== Eksterne lenker ==
(fr) Nayef Aguerd – Ligue de Football Professionnel 
(fr) Nayef Aguerd – LÉquipe 
(en) Nayef Aguerd – Transfermarkt 
(en) Nayef Aguerd – national-football-teams.com 
(en) Nayef Aguerd – WorldFootball.net 
(en) Nayef Aguerd – Soccerbase.com 
(en) Nayef Aguerd – FootballDatabase.eu 
(en) Nayef Aguerd – Soccerway 
(en) Nayef Aguerd – PlaymakerStats.com 
(en) Nayef Aguerd – FBref
Albuebeskytter

En albuebeskytter er en type verneutstyr brukt på albuene for å beskytte dem mot skade ved fall eller slag, eller for å gi polstring i langvarige stillinger. De brukes i mange idretter, som for eksempel ishockey, BMX, utforsykling, rulleskøyting, rullebrett, volleyball, skiidrett og bryting. Soldater bruk også ofte albuebeskyttere.


== Se også ==
Knebeskytter
Leggbeskytter
Chloe Cherry

Chloe Cherry (født 23. august 1997), tidligere kjent som Chloe Couture, er en amerikansk skuespiller, pornografisk skuespiller, og modell. Hun begynte sin pornografiske karriere i 2015 med Hussie Models, og opptrådte etterhvert i over 200 filmer. Hun debuterte som skuespiller som Faye på HBO-tenåringsdramaserien Euphoria (2022–nåværende).


== Bakgrunn ==
Cherry ble født den 23. august 1997 i Lancaster i Pennsylvania, hvor hun også ble oppdratt, hun beskrev oppveksten som «veldig konservativ og kjedelig». På videregående skole, arbeidet hun på skolens årbok, leste kunngjøringer om morgenen, og hun var i en kort periode manager for et band.


== Karriere ==
Én uke etter hun ble 18 år gammel i 2015, flyttet hun fra Lancaster til Miami for å bli en pornografisk skuespiller, og brukte scenenavnet Chloe Couture. Hun fikk kort etter kontrakt med det pornografiske modellbyrået Hussie Models, hvor hun ble representert av Riley Reynolds, før hun flyttet til Los Angeles og fikk kontrakt med Spiegler Girls. Hun endret scenenavn i 2017 fra Chloe Couture til Chloe Cherry på grunn av forveklsing mellom henne og en annen Chloe Couture. Hun hadde spilt hovedroller i over 200 pornografiske filmer i 2019 og blitt populær på Pornhub, hvor filmene hennes fikk over 125 millioner visninger. Tidlig under COVID-19-pandemien begynte hun å bruke primært OnlyFans til å selge pornografisk innhold.Cherry debuterte som skuespiller i 2022 i den andre sesongen av HBO-tenåringsdramaserien Euphoria som birollen Faye, en rusavhengig prostituert. Før hun dukket opp på serien (men etter hun ble rollebesatt), laget Cherry en pornografisk parodi på Euphoria, der hun spilte Jules, med en annen pornografisk skuespiller, Jenna Foxx. Euphorias showrunner, Sam Levinson, sendte Cherry en e-post og ba henne om å prøvespille rollen som Ami, en stripper og rusavhengig kvinne, etter å ha blitt en fan av henne på Instagram på grunn av hennes sans for humor. Etter to digitale auditions gikk Cherry i person på audition for Levinson i Los Angeles, og fikk rollen som Faye isteden. Cherry ble omtalt som en av «breakout-stjernene» i serien av kritikere.Hun signerte en kontrakt med det britiske modellbyrået Anti-Agency London i januar 2022. Hun debuterte på runway i februar 2022, og gikk for LaQuan Smith under New York Fashion Week.


== Referanser ==


== Eksterne lenker ==
 (en) Offisielt nettsted 
(en) Chloe Cherry på Internet Movie Database 
(en) Chloe Cherry hos The Movie Database 
(en) Chloe Cherry på Adult Film Database 
(en) Chloe Cherry på Internet Adult Film Database 
(en) Chloe Cherry på Twitter 
(en) Chloe Cherry på Instagram 
Chloe Cherry på YouTube
Knebeskytter

En knebeskytter er en type verneutstyr brukt på knærne for å beskytte dem mot skade ved fall eller slag, eller for å gi polstring ved langvarig kneling.
Knebeskyttere brukes i mange idretter, som utforsykling og BMX, rulleskøyter, rullebrett, cricket, volleyball, håndball, basketball, amerikansk fotball, polo, dans, og så videre.
Knebeskyttere finnes også på en del politi- og militære uniformer. De finnes også på arbeidklær til en del fagfolk som for eksempel rørleggere, teppeleggere, flisleggere, tømrere og mekanikere, samt snekkere og hjemmefiksere. Hyppig arbeid kan kreve harde, robuste kneputer med harde skall, mens dersom arbeidet er mer sporadisk kan man klare seg med en lettere, mykere og mer fleksibel knepute som gir økt komfort.


== Se også ==
Albuebeskytter
Leggbeskytter
Smidesgeilan

Smidesgeilan er en tidligere geil og middelalderveit i Midtbyen i Trondheim som ble regulert bort etter bybrannen i 1681 og den påfølgende reguleringen etter Cicignons byplan.
Den startet ved Munkhaugveita like vest for det gamle torvet og var Munkhaugveita og Sverdfegerveitas vestlige forlengelse frem til Øvre allmenning. Den sørvestlige delen av Torvet ble anlagt over det gamle gateløpet etter reguleringen i 1681. Smidesgeilan inkluderte også den forsvunne Bersvendveita og Gjetveita, hvor sistnevnte var den nederste delen av dette lange gateløpet, som gikk i en bue omkring den eldre middelalderbyen. Navnet stammer sannsynligvis av at smedene hadde tilhold langs dette gateløpet på grunn av brannfaren knyttet til denne virksomheten, og at Smidesgeilan lå utenfor daværende bybebyggelse.


== Referanser ==


== Litteratur ==
Bratberg, Terje T. V. (2008). Trondheim byleksikon. Oslo: Kunnskapsforlaget. s. 488. ISBN 978-82-573-1762-1. 
Christiansen, Per (2004). I Veita. Trondheim: Tapir Akademiske Forlag. s. 119. ISBN 82-519-1966-5. 
Støren, Wilhelm K. (1983). Sted og navn i Trondheim. Trondheim: Brun Bokhandels forlag. s. 294. ISBN 82-7028-471-8.
Sunnhordlandsdialekt

Sunnhordlandsdialekten (også kalla Storamål og Stordadialekt på Stord) er dialekten som blir talt i Sunnhordland, særlig kommunene Stord, Bømlo, Fitjar, Kvinnherad og Tysnes. Kommunene lenger sør (Sveio, Etne, Ølen) har de siste tiårene nærmet seg haugalandsdialekten, mens man i Austevoll snakker en blanding mellom strilamål og Sunnhordlandsdialekt.


== Kjennetegn ved Sunnhordlandsdialekten ==
Tidligere rulle-r /r~ɾ/ er i stor grad erstattet med en «myk» skarre-r /ʁ~ɐ/, mindre markert enn i bergensk og strilamål /ʀ/
artikkelen «det» heter «da», «da va ein løyen skjeggvekst»
o-endingar i bundet form entall av hokjønnsord. «Jento va fin(e) på håre»
o-ending i bundet form flertall av inkjekjønnsord. «Sekunno gjekk sakte»
kj-lyden /ç/ blir uttald som en tsj-lyd /tʃ/, men ikke som en sj-lyd /ʃ/; Tsjetil /tʃeːtʰɪlː/, ikke Kjetil /çeːtʰɪlː/ eller Sjetil /ʃeːtʰɪlː/
kort y blir ofte uttalt som ü eller u, tuggja, sukkel
òg blir på Stord, Fitjar og Bømlo ofte uttalt med lang o, ikke med lang å som i resten av Sunnhordland.
a-infinitiv
a-ending på hokjønnsord i ubunden form: ei jenta, ei stjerna
æ-er i skriftspråket blir som oftest uttalt som e-er, for eksempel militere, lerar, eren(d) istedenfor militæret, lærer og ærend
ordet «andre» blir ofte kallet hi, spesielt av eldre innbyggere, for eksempel «Eg ska te hi sido av øyo», men dette er ikke så ofte brukt blant unge.


=== Ordtilfang ===
Meerke Vekterli

Meerke Laimi Thomasson Vekterli (født 1988) er en norsk, sørsamisk illustratør og grafisk kunstner fra Røyrvik i Trøndelag. 
Hun ble nominert til Nordisk råds barne- og ungdomslitteraturpris i 2018 for boka Joekoen sjïehteles ryöjnesjæjja / En skikkelig flink liten reingjeter fra 2014, som hun hadde laget sammen med Anne-Grethe Leine Bientie.I 2022 ble hun tildelt Queen Sonja Print Award, i kategorien QSPA Inspirational Award, som tildeles unge lovende nordiske grafikere.Hun har bachelor i arkeologi fra NTNU 2008–2011, og bachelor i kunstfag fra Kunstakademiet i Trondheim, NTNU 2019–2022.
Hun er datter av kunstneren Alfhild Vekterli og den samiske språkforkjemperen Jonar Thomasson.


== Referanser ==


== Eksterne lenker ==
(no) Offisielt nettsted
Nancy Lord

Nancy Theresa Lord (født 8. februar 1952 i New York City i USA, død 14. februar 2022 Show Low i Arizona) var en amerikansk advokat og medisinsk forsker som var kandidat til visepresident for Libertarian Party ved valgene i 1992,  med Andre Marrou som vat presidentkandidat. Marrou og Lord kom på fjerde plass med 290.087 stemmer (0,3%).Nancy Lord var kandidat til borgermester for District of Columbia i 1990. Hun kandiderte også, uten hell, i Nye County (Nevada) for vervet som District Attorney som republikaner i 2010.Lord tok medisinsk utdannelse ved University of Maryland i College Park. Hun tok juridisk doktorgrad ved Georgetown University Law Center. 
Frem til 1983 var hun ansatt ved Abbott Laboratories, der hun stod bak en fremgangsrik medikamentapplikasjon for benzodiazepinhypnotikum («ProSom»). Etter arbeidet hos Abbott arbeidet Lord som selvstendig konsulent på områder vedrørende farmasøytisk utvikling, medisinsk feilbehandling, og toksikologi.Hun satt i styrene for NORML og for Fully Informed Jury Association og forfattet introduksjonen til førsteutgaven av You and the Police av Boston T. Party.Nancy Lord døde den 14. februar 2022 i Show Low i Arizona etter å ha blitt rammet av covid-19.


== Referanser ==


== Eksterne lenker ==
Our Campaigns Electoral History